Document ID: 32005R0081

32005R0081
L 016/52
JURNALUL OFÍCIAL AL UNIUNII EUROPENE
REGULAMENTUL (CE) NR. 81/2005 AL COMISIEI
din 19 ianuarie 2005
de modificare a Regulamentului (CEE) nr. 3077/78 privind constatarea echivalenței atestatelor care însoțesc importurile de hamei din țări terțe cu certificatele comunitare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1696/71 al Consiliului din 26 iulie 1971 privind organizarea comună a pieței în sectorul hameiului (1), în special articolul 5 alineatul (2),
întrucât:
(1)
Regulamentul (CEE) nr. 3077/78 al Comisiei (2) stabilește pentru țările terțe organismele care sunt autorizate să elibereze atestatele care însoțesc importurile de hamei și de produse din hamei din aceste țări, care sunt recunoscute ca fiind echivalente cu certificatul prevăzut la articolul 2 din Regulamentul (CEE) nr. 1696/71.
(2)
Ca urmare a aderării Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei la Uniunea Europeană, organismele acestor noi state membre nu mai trebuie să figureze pe lista din anexa la Regulamentul (CEE) nr. 3077/78.
(3)
Prin urmare, trebuie să se modifice Regulamentul (CEE) nr. 3077/78 în consecință.
(4)
Măsurile prevăzute de prezentul regulament sunt conforme cu avizul Comitetului de gestionare a hameiului,
ADOPTĂ PREZENTUL REGULAMENT:
Articolul 1
Anexa la Regulamentul (CEE) nr. 3077/78 se înlocuiește cu textul inclus în anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 ianuarie 2005.

Labels: 17
5
3
6
18
15